ກໍາປູເຈຍ ເລືອກຕັ້ງເອົາ ສະພາທ້ອງຖິ່ນ ໃນວັນອາທິດມື້ນີ້ (ວີດີໂອ)
ຕະຫຼອດ​ໄລຍະ​ສອງ​ອາທິດ​ຜ່ານ​ມາ ພັກ​ການ​ເມືອງ​ທັງຫຼາຍ ​ໄດ້​ພາກັນອອກ​ໄປ ໂຄສະນາ​ຫາ​ສຽງ ​ຕາມ​ຖະໜົນ​ຫົນທາງ​ຢູ່​ທົ່ວ​ປະ​ເທດ.
ວັນອາທິດມື້ນີ້ ຊາວກໍາປູເຈຍພາກັນໄປປ່ອນບັດ ໃນການເລືອກຕັ້ງເອົາ ສະມາຊິກສະພາທ້ອງຖິ່ນ ແຕ່ວ່າຢູ່ໃນປະເທດ ບ່ອນທີ່ນາຍົກລັດຖະມົນຕີ ຮຸນ ເຊນ ກໍາອໍານາດຢ່າງເຄ່ງຄັດຢູ່ຕະຫຼອດມານັ້ນ ພວກພັກການເມືອງຝ່າຍຄ້ານແມ່ນພາກັນພະຍາຍາມທໍາໃຈຮັບເອົາ ຄວາມເປັນຈິງກ່ຽວກັບຜົນການເລືອກຕັ້ງ ທີ່ຈະປາກົດອອກມາ ສໍາລັບທ່ານ Son Chhay ສະມາຊິກສະພາຝ່າຍຄ້ານນັ້ນ ການເລືອກຕັ້ງ ໃນມື້ນີ້ ແມ່ນກ່ຽວກັບການຄາດຫວັງທີ່ຕໍ່າລົງ ຜູ້ກ່ຽວກັບເຈົ້າໜ້າທີ່ຄົນນຶ່ງຂອງພັກຂອງທ່ານ Sam Rainsy ຊຶ່ງພັກຝ່າຍຄ້ານທີ່ສໍາຄັນ ແຕ່ທ່ານບໍ່ມີຄວາມຄາດຫວັງໃນໄຊຊະນະຈາກການເລືອກຕັ້ງ ໃນວັນອາທິດນີ້ເລີຍ ຕະຫຼອດໄລຍະສອງອາທິດຜ່ານ ມາ ພັກການເມືອງທັງຫຼາຍໄດ້ ພາກັນອອກໄປຫາສຽງຕາມຖະ ໜົນຫົນທາງຢູ່ທົ່ວປະເທດ ທີ່ ພະນົມເປັນ ຂະບວນລົດອັນ ຍາວຢຽດ ແລະຟົດສະນັ່ນ ຫລາຍໆຂະບວນ ທີ່ສະໜັບ ສະໜຸນພັກ CPP ຂອງລັດຖະ ບານ ແລ່ນຜ່ານສີ່ແຍກທີ່ຄັບ ຄັ່ງ ສົ່ງສຽງໂຄສະນາດັງກຶກ ກ້ອງ ແຕ່ກົງກັນຂ້າມ ພັກ Sam Rainsy ຫລື SRP ຝ່າຍຄ້ານນັ້ນ ປາກົດວ່າມີຂະບວນລົດທີ່ນ້ອຍກວ່າຫລາຍ ພັກ SRP ໄດ້ຕິດຕັ້ງຈໍຮູບເງົາໃຫຍ່ ໃສ່ລົດບັນທຸກທີ່ມີບໍ່ເທົ່າໃດຄັນ ຂັບ ໄປທົ່ວເມືອງໃນຊ່ວງຕອນແລງ ຈໍຮູບເງົາ ຈະສາຍຮູບວີດີໂອໃຫ້ເຫັນ ພວກຊາວບ້ານກໍາປູເຈຍ ທີ່ຖືກຂັບໄລ່ຈາກດິນດອນຂອງພວກເຂົາເຈົ້າ ທ່ານ Chhay ກ່າວວ່າ ວິທະຍຸ ແລະໂທລະພາບຂອງປະເທດ ແມ່ນ ສະໜັບສະໜຸນຝ່າຍລັດຖະບານໝົດ ສະນັ້ນ ນີ້ຄືວິທີທີ່ດີທີ່ສຸດ ທີ່ບັນດາພັກການເມືອງຝ່າຍຄ້ານຈະສາມາດສົ່ງຂໍ້ຄວາມເຖິງມະຫາຊົນໄດ້ຢ່າງ ທົ່ວເຖິງ ທ່ານ Chhay ກ່າວອີກວ່າ ການມີຜູ້ແທນຢູ່ໃນລະດັບປະຊາຄົມຫລືທ້ອງຖິ່ນນັ້ນ ແມ່ນ ສໍາຄັນ ແຕ່ພັກຂອງລາວກໍມອງກາຍ ການເລືອກຕັ້ງໃນວັນອາທິດມື້ນີ້ໄປແລ້ວ ແລະເລີ້ມ ຕຽມການລ່ວງໜ້າ ສໍາລັບການເລືອກຕັ້ງທົ່ວປະເທດ ທີ່ໄດ້ກໍານົດໃສ່ເດືອນກໍລະກົດປີ ໜ້ານີ້